ነጋሽ ተኽሊት፡ንሕና ብዕድመ ብትኽክል መፂእና፤ እቶም መጋጥምትና ብትኽክል ስለዘይመፅኡ፡ ስእሊ ክንወስድ ኣይከኣልናን። ኢትዮጵያን ኤርትራን ኣብ ሓደ ምድብ ነይረን እንተዝኾና እሞ እንተዝጋጠማ፡ እቲ ውድድር ሰሓቢ ምዀነ ነይሩ፤ ምኽንያቱ እቶም ተፃወቲ ኣብ ኣካላዊ ብቕዓቶምን ክእለቶምን ሓደ እዮም፤ ስለ'ዚ ተመጣጣኒ ፀወታ ምሃለወ፡ እቲ ህዝቢ እውን ምተሓጐሰ ነይሩ። ካልኦት ግን ልዕሊ እቲ ዝተቐመጠ ገደብ ዕድመ እዮም መፂኦም፤ ምስቶም ትሕቲ 15 ዓመት ክፃወቱ እንከለዉ ይድህልዎም ኣለዉ ማለት እዩ። ጥሒሶምዎም ክኸዱ እንከለዉ እቲ ንእሽተይ ቈልዓ ሞራሉ ቁሩብ ትሕት ክብል ይኽእል እዩ። ስለ'ዚ እዝታት ስለዝነበረ እቲ ዝድለ ስእሊ ኣይተወሰደን። ኣብ ዝመፅእ በቲ ሕጊ ተኸቲልካ ክፍፀም ተስፋ እገብር። ቢቢሲ፡ ኩዕሶ እግሪ ብሓፈሽኡ ድማ ስፖርት፡ ሰላም ኣብ ምፍጣርን ህዝብታት ኣብ ምቅርራብን ማዕሮ ክንደይ ግደ ይፃወት?
